|  |  |
| --- | --- |
| Naziv obuke | l) PROGRAMI TERITORIJALNE SURADNJE |
| Sadržaj obuke | 1. **Kratka povijest programa teritorijalne suradnje (ETC)**  * nastanak, svrha, vrste programa * veza s kohezionom politikom EU i Europskim fondom za regionalni razvoj * dostupnost programa državama izvan EU  1. **Programi transnacionalne suradnje**  * svrha, karakteristike, primjeri programa, sličnosti i razlike među njima * osnovna pravila korištenja, upravljanje programima * primjeri učinaka transnacionalnih programa * iskustva BiH u sudjelovanju u programima transnacionalne suradnje * kapaciteti potrebni za korištenje i provedbu programa  1. **Programi prekogranične suradnje (CBC)**  * svrha, karakteristike, primjeri programa, sličnosti i razlike među njima * osnovna pravila korištenja, upravljanje programima * primjeri učinaka CBC programa * iskustva BiH u sudjelovanju u programima prekogranične suradnje * kapaciteti potrebni za korištenje i provedbu programa  1. **Programi međuregionalne suradnje**  * svrha, karakteristike, primjeri programa * osnovna pravila korištenja, upravljanje programima. |
| Trajanje obuke izraženo brojem akademskih sati | • Klasična obuka u učionici: 16 akademskih sati, to jest obuka u trajanju od 2 dana po 8 akademskih sati  • Webinar: 10 akademskih sati, to jest 2 dana po 5 akademskih sati |
| Opis obuke | Programi teritorijalne suradnje su instrument EU kojima ona podržava suradnju preko granica država financiranjem projekata. Cilj programa je suočavanje sa zajedničkim problemima i pronalaženje zajedničkih rješenja u oblastima kao što su zdravstvo, poduzetništvo, inovacije, promet, održiva energija, okoliš, turizam itd. u programskom području. Suradnja (međudržavna, prekogranična, regionalna) ne samo da je temeljna vrijednost EU, već i način na koji je izazove država članica, ali i aspirantica, moguće savladati u zajedničkom djelovanju i uz financijsku potporu za to predviđenih fondova EU. U kontekstu BiH, programi teritorijalne suradnje su praktični primjer poboljšanja svakodnevice koja nerijetko dotiče običnog čovjeka i koja u relativno kratkom razdoblju pravi pozitivnu razliku. Oni su opipljivi i mjerljivi pokazatelj integracije u EU i imaju snažnu motivirajuću dimenziju.  Budući da sudjelovanje u provedbi programa teritorijalne suradnje i njihovo korištenje predstavlja odličnu pripremu za korištenje fondova EU dostupnih samo članicama kao što su kohezijski, strukturni i sl. od iznimne je važnosti da i upravni i kapaciteti izvan uprave u BiH što bolje budu upoznati s obilježjima i mogućnostima programā teritorijalne suradnje. Od izuzetnog je značaja i da državni službenici na svim razinama prolaze ovakve obuke i usvajaju ova specifična znanja, naročito oni koji u ime BiH sudjeluju u strukturama za programiranje i provedbu programa teritorijalne suradnje. |
| Ciljevi obuke | * Upoznati polaznike s programima teritorijalne suradnje i osnovnom terminologijom * Prenijeti polaznicima informacije o tome kako instrumenti kohezijske politke EU na terenu prave razliku * Prenijeti polaznicima informacije o upravljanju i provedbi programa * Motivirati polaznike za jačanje institucionalnih i osobnih kapaciteta za sudjelovanje u programiranju, provedbi i korištenju programā teritorijalne suradnje. |
| Ciljna skupina polaznika | * Članovi tijela u sustavu koordinacije procesa europskih integracija i ostalih struktura uspostavljenih za potrebe procesa europskih integracija i državni službenici koji obavljaju poslove: * strateškog planiranja, programiranja, monitoringa i evaluacije pomoći EU * Sudionici u međudržavnim i međuinstitucionalnim tijelima za programiranje i provedbu programa * Znanstveni i stručni djelatnici, studenti dodiplomskih, poslijediplomskih i doktorskih studija u oblasti europskih integracija, novinari, predstavnici nevladinih organizacija, uposleni u javnim poduzećima i nezaposleni |
| Ishodi učenja | * Polaznici su stekli osnovna znanja o programima teritorijalne suradnje i relevantnoj terminologiji * Polaznici su osposobljeni za prepoznavanje prekograničnih i regionalnih izazova * Polaznici su motivirani za pohađanje specijalističkih obuka u oblasti pripreme ili upravljanja projektima |
| Metode izvedbe obuke | Obuka se može držati kao klasična obuka u učionici ili webinar.  Prvi dan obuke (8 akademskih sati) je teorijski, a drugi dan obuke (8 akademskih sati) je praktični rad.  Teorijski dio obuke (prvi dan) uključuje test provjere znanja. Praktični rad (drugi dan) sastoji se od rada na konkretnim primjerima: priprema za apliciranje na poziv, uključujući analizu dokumentacije, definiranje ciljeva projekta, popunjavanje aplikacijskog obrasca, savjeti za pripremu i pisanje prijedloga projekta, traženje partnera za projekat i sl.  Ukoliko se obuka drži u formi webinara, skraćenje njezinog trajanja treba biti provedeno na način da se osigura razmjerno pokrivanje cjelokupnog sadržaja. |